ขนส่งฯพักใบอนุญาตขับรถ 30 วัน ปรับ 4 พัน 2 โชเฟอร์รถตู้ชกแย่งผู้โดยสาร
ขนส่งทางบก พักใช้ใบอนุญาตขับรถ 30 วัน ปรับรายละ 4,000 บาท คนขับรถตู้สองคัน ก่อเหตุทะเลาะวิวาทแย่งผู้โดยสาร พร้อมพิจารณาลงโทษขั้นเด็ดขาด เจ้าของรถทั้งสองคัน เนื่องจากละเลยไม่กำกับดูแลการให้บริการ และไม่ปฏิบัติตามเงื่อนไขเส้นทางการเดินรถ,วันที่ 11 ตุลาคม นายสนิท พรหมวงษ์ อธิบดีกรมการขนส่งทางบก เปิดเผยว่า ตามที่มีผู้ร้องเรียนผ่านสื่อสังคมออนไลน์ กรณีผู้ขับรถตู้โดยสารสาธารณะ ก่อเหตุทะเลาะวิวาทชกต่อยกันในที่สาธารณะ บริเวณป้ายหยุดรถประจำทางริมถนนรังสิต-นครนายก เมื่อวันที่ 20 กันยายน 2559 นั้น กรมการขนส่งทางบกตรวจสอบพบว่าสาเหตุการทะเลาะวิวาทดังกล่าวเกิดจากผู้ขับรถตู้โดยสารสาธารณะสองคันแย่งกันรับส่งผู้โดยสาร โดยคันหนึ่งเป็นรถตู้โดยสารสาธารณะ ในเส้นทางหมวด 1 (รถร่วม ขสมก.) สาย ต.84 หมายเลขทะเบียนรถ 14-1623 กรุงเทพมหานคร เจ้าของรถคือ นางไฉน แตงทอง และมี นายอนันท์ แตงทอง เป็นผู้ขับรถ ซึ่งได้รับใบอนุญาตขับรถชนิดที่ 2 ประเภททุกประเภท (ท.2) ฉบับที่ นย.00084/54 วันอนุญาต 31 มีนาคม 2554 วันสิ้นอายุ 19 ตุลาคม 2560 ,ส่วนอีกคันเป็นรถตู้โดยสารสาธารณะ ในเส้นทางหมวด 2 (รถร่วม บขส.) หมายเลขทะเบียน 15-2619 กทม. สาย 58 เส้นทางกรุงเทพฯ - บ้านนา (จ.นครนายก) เจ้าของรถคือบริษัท ไทยเลมอน ฟู้ดส์ จำกัด มีนายจิรันธนิน กาวี เป็นผู้ขับรถ ซึ่งได้รับใบอนุญาตขับรถชนิด ทุกประเภท (ท.2) ฉบับที่ 1ปท.00100/57 วันอนุญาต 9 มิถุนายน 2559 วันสิ้นอายุ 8 มิถุนายน 2562 ,ทั้งนี้ เนื่องจากผู้ขับรถทั้งสองมีพฤติกรรมไม่เหมาะสม ซึ่งสร้างความไม่มั่นใจในความปลอดภัยให้กับผู้ใช้บริการ กรมการขนส่งทางบกจึงได้สั่งพักใช้ใบอนุญาตขับรถทั้งสองรายเป็นระยะเวลา 30 วัน พร้อมเปรียบเทียบปรับในข้อหาแสดงกิริยาวาจาไม่สุภาพ ไม่เหมาะสม ตามมาตรา 102 (2) ประกอบมาตรา 127 เปรียบเทียบปรับเป็นจำนวนเงิน 2,000 บาท และข้อหาผู้ขับรถละทิ้งหน้าที่โดยไม่มีเหตุอันสมควร ตามมาตรา 106 ประกอบมาตรา 127 เปรียบเทียบปรับเป็นจำนวนเงิน 2,000 บาท รวมรายละ 4,000 บาท และส่งตัวเข้ารับการอบรมความปลอดภัยในการขับรถให้บริการและกำชับตักเตือน พร้อมลงบันทึกประวัติการกระทำความผิดในศูนย์ข้อมูลประวัติผู้ขับรถสาธารณะเพื่อป้องกันมิให้เกิดเหตุการณ์ในลักษณะเช่นนี้อีก,สำหรับกรณีรถตู้โดยสารประจำทางในเส้นทางหมวด 1 (ร่วม ขสมก.) คันดังกล่าวใช้รถทำการขนส่งออกนอกเส้นทางโดยไม่ได้รับอนุญาต รวมทั้งกรณีเงื่อนไขเส้นทางการเดินรถของรถโดยสารประจำทางในเส้นทางหมวด 2 (ร่วม บขส.) สายกรุงเทพฯ-บ้านนา นั้น กรมการขนส่งทางบกจะประสาน ขสมก. และ บขส. เพื่อเรียกเจ้าของรถมาดำเนินการพิจารณาลงโทษขั้นเด็ดขาดต่อไป ทั้งนี้ ยังได้กำชับให้ ขสมก. และ บขส. เข้มงวดตรวจสอบการประกอบกิจการของรถร่วมอย่างใกล้ชิด เพื่อคุ้มครองสิทธิการใช้บริการอย่างสะดวกและปลอดภัยของประชาชนตามนโยบายของกระทรวงคมนาคม และขอให้ผู้ขับรถโดยสารสาธารณะปฏิบัติตัวให้ถูกต้องตามกฎหมาย ให้บริการประชาชนด้วยความปลอดภัย เป็นธรรม เพื่อสร้างความเชื่อมั่นและยกระดับมาตรฐานการให้บริการรถโดยสารสาธารณะของประเทศ หากประชาชนหรือผู้โดยสารพบปัญหาจากการใช้บริการรถโดยสารสาธารณะ พบการกระทำความผิด เรียกเก็บค่าโดยสารเกินกำหนด หรือมีพฤติกรรมที่อาจก่อให้เกิดอันตราย แจ้งศูนย์คุ้มครองผู้โดยสารและรับเรื่องร้องเรียน โทร. 1584 ได้ตลอด 24 ชั่วโมง หรือร้องเรียนผ่านทางเว็บไซต์ที่ ,http://ins.dlt.go.th/cmpweb/,, ผ่านทาง E-mail ที่ dlt_1584complain@hotmail.com, application ชื่อว่า ร้องเรียนรถสาธารณะ, facebook ชื่อ กตส กรมการขนส่งทางบก , LINE ID ในชื่อ 1584dlt ส่งจดหมายหรือเดินทางมาร้องเรียนด้วยตนเอง ณ กรมการขนส่งทางบก.
ขนส่งทางบก พักใช้ใบอนุญาตขับรถ 30 วัน ปรับรายละ 4,000 บาท คนขับรถตู้สองคัน ก่อเหตุทะเลาะวิวาทแย่งผู้โดยสาร พร้อมพิจารณาลงโทษขั้นเด็ดขาด เจ้าของรถทั้งสองคัน เนื่องจากละเลยไม่กำกับดูแลการให้บริการ และไม่ปฏิบัติตามเงื่อนไข 
กรมการขนส่งทางบก,ร้องเรียน,รถตู้,ต่อยกัน,แย่งผู้โดยสาร,สนิท พรหมวงษ์,พักใบอนุญาต,รถร่วม บขส.